คือหนูเป็น ปจด มันมาปกติทุกรอบ ยกเว้นรอบนี้ คือเป็น ปวดท้องน้อยหนักมากจนตัวงอ สักพักก็รู้สึกว่ามีอะไรหลุดออกมา จากนั้นก็หายปวด แต่พอเข้าห้องน้ำมันมีก้อนสีขาวๆ ประมาณ 2-3 เซนได้ออกมาปนเลือด แต่สีเลือดมันค่อนค้างคล้ำ ออกมาแค่กะปริบกะปรอย มันเกิดจากอะไรคะ?
สวัสดีค่ะ เลือดประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ปวดท้องน้อย มีก้อนไม่ทราบแน่ชัดหลุดออกมา แต่หลังจากนั้นก็มีเลือดออกกระปริดกระปรอยตามมาอีก จะต้องดูว่าเป็นเลือดที่มาตามรอบเดือนหรือไม่ ถ้ายังมาตามรอบเดือนอยู่ แต่แค่มีลักษณะที่ผิดปกติไป อาจจะยืนยันการตั้งครรภ์ช่วยดูได้ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิแต่หากเป็นเลือดออกผิดปกติที่ไม่ใช่รอบเดือน แม้ตรวจครรภ์แล้วให้ผลลบ ก็ควรไปตรวจหาสาเหตุที่แน่ชัดกับแพทย์ที่รพ.ต่อไป สาเหตุอาจจะเกี่ยวหรือไม่เกี่ยวกับการตั้งครรภ์ก็ได้ อาจจะเป็นความผิดปกติของมดลูก รังไข่ หรือปากมดลูก หรือความผิดปกติของฮอร์โมนที่ต้องทำการตรวจเพิ่มเติม